internet vaartha 141 Views
న్యూఢిల్లీ : టెస్ట్‌ మ్యాచ్‌ విషయంలో పెద్ద ఎత్తున దుమారం చెలరేగుతుంది. కాగా సుమారు ఏడాదిన్నర క్రితం జరిగిన మ్యాచ్‌పై ఫిక్సింగ్‌ ఆరోపణ వస్తుంది. మాంచెస్టర్‌లో టీమిండియా- ఇంగ్లండ్‌ల మధ్య జరిగిన నాలుగవ టెస్ట్‌ మ్యాచ్‌ ఫిక్సయ్యిందనే ఆరోపణలు ఇప్పుడు కలకలం సృష్టిస్తున్నాయి. ఆ మ్యాచ్‌లో ఫిక్సింగ్‌ జరిగిందంటూ ఆనాటి టీమిండియా క్రికెట్‌ మేనేజర్‌,ఇప్పటి డిల్లీ,డిల్లీ జిల్లా అసోసియేషన్‌ సెక్రటరీ సునీల్‌దేవ్‌ వెల్లడించిన విషయం ఒక దిన పత్రిక నిర్వహించిన స్టింగ్‌ ఆపరేషన్‌లో బయటపడింది. ఆ మ్యాచ్‌లో బౌలింగ్‌కు పరిస్థితులు అనుకూలంగా ఉండగా టీమిండియా కెప్టెన్‌ ధోనీ టాస్‌ గెలిచి బ్యాటింగ్‌ ఎంచుకోవడం మొత్తం జట్టును ఆశ్చర్యానికి గురి చేయగా,ఆ తరువాత భారత ఇన్నింగ్స్‌ 54 పరుగుల తేడాతో ఓటమి పాలు కావడంతో మ్యాచ్‌ ఫిక్సింగ్‌ జరిగిందనడానికి మరింత బలాన్నిచ్చిందన్నాడు. కాగా తొలి రోజు బౌలింగ్‌కు వంద శాతం ఖచ్చితంగా అనుకూలిస్తుందని తెలిపినా,ధోనీ బ్యాటింగ్‌ తీసుకోవడం అందరిని డైలమాలో పడేసిందన్నాడు. అంతకు ముందు జరిగిన బోర్డు సమావేశంలో కూడా టాస్‌ గెలిస్తే మొదట ఫీల్డింగ్‌ తీసుకోవాలని అనుకున్నట్లు సునీల్‌ దేవ్‌ పేర్కొన్నాడు. కాగా ఈ విషయాల్ని వీడియో రూపంలో బయటకు వెల్లడి కావడంతో ఆ వార్త ఇప్పుడు పెద్ద దుమారాన్ని రేపుతుంది.ఇదిలా ఉండగా,ఆ ఆరోపణల్ని సునీల్‌ దేవ్‌ ఖండిస్తున్నాడు. ఆ వీడియోకి తనకు ఎటువంటి సంబంధం లేదని పేర్కొన్నాడు.